Paset 9
Kaano a Dumteng ti Paraiso?
Dagiti riribuk ditoy daga paneknekanna a mabiiten nga agtignay ti Pagarian ti Dios. Lucas 21:10, 11; 2 Timoteo 3:1-5
Naipakpakauna iti Biblia ti adu kadagiti bambanag a mapaspasamak ita. Mabasatayo iti dayta a dagiti tattao ket managayatto iti kuarta, nasukir kadagiti nagannak, narungsot, ken managayat iti ragragsak.
Addanto gubgubat, kinakirang ti taraon, napipigsa a ginggined, ken nasaknap a sakit. Dagitoy ket mapaspasamak itan.
Imbaga pay ni Jesus a maikasabanto ti naimbag a damag maipapan iti Pagarian iti intero a daga.—Mateo 24:14.
Ti Pagarian ikkatennanto ti amin a kinadangkes. 2 Pedro 3:13
Mabiiten a dadaelen ni Jehova dagiti amin a nadangkes.
Madusanto ni Satanas ken dagiti demoniona.
Dagidiay umimdeng iti Dios ket makalasatto nga agturong iti nalinteg a baro a lubong, a sadiay ket awanton ti buteng. Dagiti tattao ket agtalek ken ayatendanto ti maysa ken maysa.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn